MLDataScientist/Wikipedia-uzbek-2024-05-01 huggingface dataset:
Ochilboy Ramatov

Ramatov Ochilboy Jumaniyozovich (; 21.08.1962, Xorazm viloyati) — Oʻzbekiston Bosh vazirining birinchi oʻrinbosari (2016-yildan), Transport vaziri (2019-2020), „Oʻzbekiston temir yoʻllari“ kompaniyasining boshqaruv raisi (2002-2019), Oliy Majlis Senatining aʼzosi (2015-2020), Oʻzbekiston boks federatsiyasi prezidenti (2012-yildan) va Oʻzbekiston Futbol Federatsiyasi prezidenti (2018-2019).

Biografiyasi 
1962-yil 20-avgustda Xorazm viloyatining Shovot tumanida tugʻilgan. Millati — oʻzbek.

Taʼlim 
1984-yildan 1988-yilgacha Toshkent temir yoʻl muhandislari institutida tahsil olgan.

Mehnat faoliyati 
1980-yildan 1984-yilgacha Urganch lokomotiv deposida mashinist yordamchisi lavozimidan mehnat faoliyatini boshlagan. 1988-yildan 1995-yilgacha Toshkent teplovozlarni taʼmirlash zavodining ustasi, teplovoz sexi boshligʻi oʻrinbosari va vagon taʼmirlash sexi boshligʻi, 1995-yildan 2001-yilgacha „Oʻztemiryoʻlmashtaʼmir“ UK bosh direktori, 2001-yildan 2002-yilgacha „Oʻzbekiston temir yoʻllari“ning bosh bosh muhandisi sifatida ishlagan.
2002-yildan 2019-yilgacha „Oʻzbekiston temir yoʻllari“ning boshqaruv raisi, 2018-2019-yillarda — Oʻzbekiston Futbol Federatsiyasi prezidenti vazifalarida ishlagan.
2012-yildan buyon — Oʻzbekiston boks federatsiyasi prezidenti, 2016-yildan buyon — Oʻzbekiston Bosh vazirining birinchi oʻrinbosari — kommunal soha, qurilish, transport majmuasi rahbari vazifalarida ishlab kelmoqda.
Shuning, O. Ramatov 1999-2004-yillarda Oliy Majlis deputati, 2015-2020-yillarda Oliy Majlis Senati aʼzosi.
2019-2020-yillarda — Oʻzbekiston transport vaziri vazifasini ham bajargan.

Mukofotlari 
2000-yilda „Oʻzbekistonda xizmat koʻrsatgan sanoat xodimi“ davlat unvoni bilan taqdirlandi. 2007-yil avgust oyida Fidokorona xizmatlari uchun ordeni bilan, 2011-yil avgust oyida "El-yurt hurmati" ordeni bilan taqdirlandi, 2013-yilda esa „Oʻzbekiston Qahramoni“ unvoni berildi, 2015-yilda Rossiya Federatsiyasining "Doʻstlik" ordeni bilan taqdirlandi. 2022-yil 21-avgustda 60 yillik yubileyi munosabati bilan Mehnat shuhrati ordeni bilan mukofotlangan. Eʼtirof xochi (2013-yil, Latviya).

Manbalar 

Xorazm viloyatida tugʻilganlar
Oʻzbekiston yetakchilari
Toshkent davlat transport universiteti bitiruvchilari
Oʻzbekiston senatorlari
Oʻzbekiston muhandislari
Oʻzbekiston transport vazirlari
Oʻzbekistonda xizmat koʻrsatgan sanoat xodimlari
Rossiyaning Doʻstlik ordeni sohiblari
Mehnat shuhrati ordeni sohiblari
Fidokorona xizmatlari uchun ordeni sohiblari
El-yurt hurmati ordeni sohiblari
Oʻzbekiston qahramonlari
Bernie Sanders

Bernie Sanders —  (1945-yil tugʻilgan) davlat va jamoat arbobi. 2016-yilgi prezidentlk saylovlarida Demokratlar partiyasidan nomzod boʻlgan.

Manbalar

Havolalar
 

Yashayotgan insonlar
LGBT huquqlari faollari
Amerikalik siyosatchilar
Leonard Cohen

Leonard Norman Cohen — 1934-2016 Crestonda tugʻilgan. Amerikalik aktyor, komediyachi.

Manbalar

Havolalar
 

Grammy mukofoti sovrindorlari
Kanadalik erkak qoʻshiqchilar
Kanadalik qoʻshiqnavislar
Ahmadxoʻja Yunusxoʻjayev

Yunusxoʻjayev Ahmadxoʻja Nigʻmonovich 2001-2017-yillarda — Toshkent farmatsevtika instituti rektori. 2017-yil 4-apreldan boshlab Oʻzbekiston Respublikasi prezidentining fan, taʼlim, sogʻliqni saqlash va sportni rivojlantirish ishlari boʻyicha davlat maslahatchisi.

Biografiya 
1999-2003 yillarda Sog‘liqni saqlash vazirligi Dori vositalari va tibbiyot texnikasi sifatini nazorat qilish bosh boshqarmasi boshlig‘i. 1999-2000-yillarda Dori vositalari va tibbiyot buyumlari boʻyicha Respublika tender komissiyasi, 2006-yildan dori vositalari va tibbiyot buyumlari sohasidagi amaldagi qonunchilikni takomillashtirish boʻyicha ishchi guruh aʼzosi. 2017-yildan 2019-yilgacha — Oʻzbekiston Respublikasi Prezidentining Davlat maslahatchisi.

2017-yil yanvar oyida oliy o‘quv yurtlari talabalari stipendiyalarini ularning o‘quv natijalaridan qatʼi nazar, 3 foizli rag‘batlantirish jamg‘armasini joriy etish bilan tenglashtirish, bu bilan esa 25 million so‘m byudjet mablag‘larini tejashni taklif qildi.

„Qozogʻiston farmatsiyasi“ jurnali tahririyati aʼzosi.

14-sonli Toshkent shahar okrug saylov komissiyasi raisi (2016-yil)

Manbalar 

Oʻzbekiston yetakchilari
Inma Cuesta

Inma Cuesta (25-iyun, 1980) — ispan aktrisasi.

25-iyunda tugʻilganlar
1980-yilda tugʻilganlar
Yashayotgan insonlar
Ispaniyalik aktrisalar
Abu Rayhon Beruniy (film)

Abu Rayhon Beruniy — 1974-yilda namoyish etilgan biografik drama film.

Mazmuni 
Filmda buyuk qomusiy olim Abu Rayhon Beruniy hayoti, faoliyati, boshdan kechirgan qiyinchiliklari, shuningdek Rayhon ismli choʻriga boʻlgan muhabbati haqida hikoya qilinadi.

Bosh rollarda

Manbalar 

Sovet Ittifoqi filmlari
Oʻzbekiston filmlari
1968-yil filmlari
Toshkent — non shahri (film)

«Toshkent — non shahri» () — 1968-yilda suratga olingan drama. Aleksandr Neverovning shu nomdagi hikoyasiga asoslangan.

Tavsifi 
Volgaboʻyi, 1921-yil. Qurgʻoqchilik. Ommaviy qahatchilik odamlarning sillasini quritgan. Hukumat esa yordam berishga qodir emas. Samara guberniyasida yashovchi Mixail Dodonov (Misha) ismli bola otasidan ayrilib, onasi va uch ikki nafar bola bilan qolgan. Ularni ochlikdan qutqarish uchun Misha oʻsha darvrda moʻl-koʻlchiligi bilan tanilgan Toshkentga joʻnaydi. Oʻzi bilan birga doʻsti Sergeyni ham yetaklaydi. Yo’lda Sergey tif kasaliga uchrab, bekatlardan birida qolib ketadi. Misha yoʻlda juda koʻp qiyinchiliklarga uchraydi, biroq Toshkentga yetib keladi. Bu yerda u badavlat odamning bogʻida dehqonchilik qiladi. Ishlab topgan pullarini va bir necha qop bugʻdoyni olib, Misha uyiga qaytadi. Bu yerda u ukalarining ochlikdan vafot etishganini koʻradi.

Faktlar 
Film ekranga chiqishidan avval uning baʼzi joylari kesib tashlangan, filmning faqat bir seriyasi koʻrsatilgan edi, biroq uning toʻliq varianti operator Hotam Fayziyevning uyida saqlab qolingan edi. Oradan 45 yil oʻtib, 2013-yilda Toshkentda uning ikki seriyali toʻliq namoyishi boʻldi.

Rollarda

Manbalar 

 
Sovet Ittifoqi filmlari
Oʻzbekiston filmlari
1968-yil filmlari
Sen yetim emassan

Sen yetim emassan, 1962-yilda suratga olingan kinoqissa. Oʻzbek kinosining durdonalaridan biri hisoblanadi. Rahmat Fayziyning shu nomli qissasi asosida suratga olingan. 1970-yilda yozuvchi ushbu kinoqissa ustidagi ijodiy ishini davom ettirib, urush yillarida 14 yetim bolani oʻz bagʻriga olgan va ularga mehr-muruvvat koʻrsatgan kishilar jasoratiga bagʻishlangan „Hazrati inson“ romanini yaratgan.

Tavsifi 
Film hayotiy voqealarga asoslangan boʻlib, Toshkentlik temirchi Shomahmud Shoahmedov va uning turmush oʻrtogʻi Baxri Akramovalarning Ikkinchi jahon urushi paytlarida Sovet Sotsialistik Respublikalari Ittifoqining turli hududlaridan Toshkentga keltirilgan har xil millatga mansub 14 nafar bolani boqib olganliklari haqida hikoya qiladi.

Film mukofotlari 
 1963-yilda Frankfurtdagi Xalqaro kino festivali mukofoti sohibi boʻlgan.
 1964-yilda Leningradda oʻtkazilgan birinchi Butunittifoq kinofestivalida yozuvchi Rahmat Fayziy „Eng yaxshi ssenariy“ uchun mukofot sohibi boʻlgan.
 1972-yilda „Sen yetim emassan“ va Toshkent — non shahri filmlari uchun, Shuhrat Abbosov Oʻzbekiston Lenin komsomoli mukofotiga sazovor boʻlgan.
 1974-yilda „Sen yetim emassan“ va „Abu Rayhon Beruniy“ filmlari uchun, Shuhrat Abbosov Hamza nomidagi Oʻzbekiston SSR davlat mukofotiga sazovor boʻlgan.

Rollarda 

 Lutfi Sarimsoqova — Fotima opa
 Obid Jalilov — Mahkam ota
 Gena Tkachenko — Ivan
 Fima Kaminer — Abram
 Larisa Luppian — Dzidra
 Lyudmila Porechina — Liyana
 Robert Otabekov — Kolya
 Abil Azizov — Sarsenbay
 Jenya Artishevskiy — Taras
 Valeriy Rojayev — Renat
 Lilya Penkova — Lesya
 Natasha Mitroxina — Nadya
 Natalya Nikonova — Ganka
 Nina Ivanova — Marina
 Mohira Ahmedova — Barno
 Pyotr Kolesnikov — Gustav
 Pavel Shaxov — naynov
 Narimon Latipov — Botir
 Eve Kivi — qizini izlab kelgan ona
 Rahim Pirmuhamedov — pora oluvchi chiptachi
 Yulduz Rizayeva — epizod
 Yuriy Slutskiy — epizod
 Ivan Kurskix — epizod
 Tamara Nazarova — epizod

Manbalar 

Sovet Ittifoqi filmlari
1962-yil filmlari
Oʻzbekiston filmlari
Shuhrat Abbosov filmlari
Oʻzbekiston Respublikasi fuqarolari uchun viza talablari

Oʻzbekiston Respublikasi fuqarolari uchun viza talablari Oʻzbekiston fuqarolariga boshqa davlatlar tomonidan oʻrnatilgan maʼmuriy kirish cheklovlaridir. 2017-yil 1-yanvar holatiga koʻra Oʻzbekiston fuqarolar 53 ta davlat va hududlarga vizasiz kirish huquqiga egalar, Oʻzbekiston fuqarolarning edi visa-bepul yoki visa boʻyicha vorisi kirish uchun 53 mamlakatlar va hududlar, martabali Oʻzbekiston pasporti 83rd jihatidan sayohat erkinlik (bogʻlab bilan Ivorian, Senegalese, tojikiston va Togolese pasport) koʻra Henley visa cheklovlar indeksi. Ammo, chetga boshlab xorijiy viza talablari, Oʻzbekiston bir necha mamlakatlar deb yuklaydi sababli bir chiqish viza rejimi uning fuqarolari istab uchun qoldiring, oʻzbek fuqarolari kerak, bir exit visa ularning hukumat uchun eng xalqaro sayohat.

O‘zbekiston fuqarolari Rossiya, Turkiya, Ukraina va Indoneziyaga vizasiz borishlari mumkin. AQSh, Yevropa Ittifoqi, Hindiston va Yaponiya Oʻzbekiston pasporti uchun muddatidan oldin vizaga muhtoj boʻlgan davlatlar qatoriga kiradi.

Chiqish vizalari 
Barcha Oʻzbekiston fuqarolari  yaxdhilab o’zi uchun zarur boʻlgan olish bir chiqish vizasi uchun sayohat uchun barcha nodavlat MDH mamlakatlari. Bir chiqish viza emas uchun zarur boʻlgan safari MDH mamlakat, shuning uchun uzoq, deb sayyoh emas, keyin borish uchun bir non-MDH mamlakat. Jazo uchun sayohat qilish, nooziq-MDH mamlakatlari holda bir exit visa oʻz ichiga oladi ogʻir jarima va qamoq shartlari qadar 10 yil ichida uzunligi. Chiqish vizalar bor olingan Ichki Respublikasi mahalliy OVIR (Ofisi Vizalar va Roʻyxatga olish), narxi — $25 va amal uchun ikki yil.

Oʻzbek immigratsion xizmati mumkin emas ruxsat Oʻzbekiston fuqarolari uchun taxta ketgan reyslar holda amal qiladi viza uchun maqsad mamlakat va/yoki qaytish chipta boʻlsa ham, maqsad mamlakat grantlar viza boʻyicha vorisi oʻzbek pasport egalari. Natijada, oʻzbek fuqarolari boʻlishi mumkin borish uchun immigratsiya yaxshilab oqihisoblagich da Toshkent Xalqaro Aeroporti uchun bir tasdiqlash va shtamp oʻz chiptalar oldin ular davom etish uchun bir chek-qarshi.

Viza talablari xaritasi

Chiqish vizasi (OVIR) talablari xaritasi

Visa talablari

Yana qarang 
 Oʻzbekiston respublikasining viza siyosati
 Uzbekistani pasport

Manbalar
Roubaix

Roubaix (, IPA: [ʀuˈbɛ]) — Fransiyaning shimoliy qismidagi shahar va O-de-Frans mintaqasida joylashgan kommuna. Belgiya chegarasiga yaqin joyda joylashgan. Nor departamenti Lill tumani tarkibiga kiradi. U mintaqada joylashgan uchinchi eng katta shahar hisoblanadi. 2013-yilning boshida uning aholisi 95,866 edi.

Roubaix sanoat shahri sifatida vujudga keldi. 19-asrdan oʻrtalarigacha yirik toʻqimachilik markazi boʻlgan.

Manbalar

Havolalar 
 Roubaix shahar hokimligi 

Nord shaharlari
Olovli yoʻllar

„Olovli yoʻllar“ () – 1977-1984-yillarda suratga olingan kinoroman.

Tavsifi 
Serialda oʻzbek shoiri, dramaturgi, bastakori va jamoat arbobi Hamza Hakimzoda Niyoziy haqida hikoya qilinadi. Kinoroman Komil Yashinning „Hamza“ asariga asoslangan boʻlib 5 ta filmdan iborat:
 Film 1 (1—4 qismlar). „Shoirning yuragi“ (1978-yil).
 Film 2 (5—8 qismlar). „Haqiqatni izlab“ (1979-yil).
 Film 3 (9—12 qismlar). „Inqilob kuychisi“ (1982-yil).
 Film 4 (13—14 qismlar). „Kurashayotgan Turkiston“ (1984-yil).
 Film 5 (15—17 qismlar). „Mening respublikam“ (1984-yil).

Rollarda 
 Oʻlmas Alixoʻjayev – Hamza
 Nabi Rahimov – Ibn Yamin
 Poʻlat Saidqosimov – Zavqiy
 Yoqub Ahmedov – Ismoilxoʻja
 Abdulxayr Qosimov – Ahmadboy
 Dilorom Qambarova (Film 1) – Zubayda
 Tamara Shokirova – Yulduzxon
 Bahodir Yoʻldoshev – Olchinbek
 Razzoq Hamroyev – shayx
 Javlon Hamroyev – Matqovul
 Shavkat Abdusalomov – Umid Abdusalomov
 Murod Rajabov – Gʻofur
 Maqsud Mansurov – Hidoyat
 Botir Zokirov (Film 3) – Rabindranat Tagor
 Shuhrat Ergashev (Film 3, 5) – tahririyat aʼzosi
 Sanʼat Devonov – Fayzulla Xoʻjayev
 Olimjon Toshkenboyev – Yoʻldosh Oxunboboyev
 Gʻani Aʼzamov – mulla
 Zikir Muhammadjonov (Film 5) – Shavkat

Havolalar 
 Olovli yoʻllar Film serii 1-8

Manbalar 

Oʻzbekiston filmlari
1977-yil filmlari
Shuhrat Abbosov filmlari
Biografik filmlar
Sovet Ittifoqi filmlari
Tarixiy seriallar
Bomba (film, 1995)

"Bomba" () — „Inson“ kinostudiyasida suratga olingan kinokomediya.
.

Mazmuni 
Xolmat aka oʻz hovlisida aviatsion bombani topib oladi. Buni bilgan odamlar avtomobilni ehtiyot qismi deb oʻylashadi, biroq bomba ekanligi aniq boʻlgach, mutaxassis chaqirtirishadi. Texnik tomonidan bomba ichidagi „yurakcha“ chiqarib olinadi va bombani endi xavfsiz deb eʼlon qiladilar. Bundan xabar topgan harbiylar „yurakcha“ olib tashlangandan keyin bomba yanada xavfliroq boʻlishi mumkinligi haqida ogohlantirishadi. Harbiylar bombani Xolmat akaning hovlisida portlatib yuborishni, evaziga Xolmat akaga Toshkentning markazidan toʻrt xonali uy olib berishni vaʼda qilishadi. Xolmat aka bunga rozilik bermaydi. Xolmat akaning qoʻshnisi Rasul uy haqidagi gapni eshitib qoladi va yarim kechasi bombani kavlab olib, oʻz uyidagi xontaxta ustiga olib qoʻyadi. Xolmat aka Rasul bilan mushtlashadi. Oʻzaro jang davomida praporshik Rahim Ahmedov bombani yerga agʻanayotgan holida tutib oladi va jarlikka koʻtarib borib uloqtiradi. Bomba portlab ketadi. Ahmedov abgor holda jarlikdan chiqib keladi, uni Xolmat akaning qizi Risolat kutib oladi.

Rollarda

Manbalar 

Oʻzbekiston filmlari
1995-yil filmlari
Arduino

Arduino — professional boʻlmagan robototexnika ishqibozlari (foydalanuvchilar) uchun dasturiy va texnik taʼminotlar yigʻindisi. Arduino mutloq ochiq arxitektura. Undagi barcha loyihalar qismlari (asosan, dasturiy taʼminot) ochiq tarqatiladi. U oʻzining platasi va IDE-dasturlash muhitiga ega.Aduino 2003-yili italiyalik olim Massimo Banzi, Devid Mellis va devid Kvartiler tomonidan kashf etilgan.

Arduino platasi maxsus oʻzida microcontroller va boshqa elektronik qurilmalarni mujassamlashtirgan elektron qurilmadir. Uning ishlatilish maqsadiga qarab hozirgi kunda bir nechta turlari mavjud. Ular quyidagilar:

 Arduino UNO
 Arduino NANO
 Arduino MINI
 Arduino Mega

Havolalar 
 Rasmiy sayt
Oʻzbekiston Respublikasi Adliya vazirligi

Oʻzbekiston Respublikasi Adliya vazirligi Oʻzbekiston Respublikasida jamiyat va davlat qurilishi sohasida norma ijodkorligi va huquqni qoʻllash amaliyoti sohasida yagona davlat siyosatini izchil amalga oshiruvchi davlat boshqaruvi organi.

Tuzilmasi 
﻿Oʻzbekiston Respublikasi adliya vazirining 2023-yil 7-fevraldagi 27-son buyrugʻiga koʻra, Adliya vazirligi markaziy apparatining quyidagicha tuzilgan:

 Vazir
 Ijro nazorati va murojaatlar bilan ishlash boshqarmasi
 Jamoatchilik bilan aloqalar boʻlimi
 Raqamlashtirish boshqarmasi
 Strategik rejalashtirish va samaradorlikni baholash boshqarmasi
 Inson resurslari boshqarmasi
 Ishlar boshqarmasi
 Moliya-iqtisod boshqarmasi
 Intellektual mulkni huquqiy himoya qilish boshqarmasi
 Davlat xizmatlari koʻrsatilishini nazorat qilish boshqarmasi
 Adliya vazirligi tizimida korrupsiyaga qarshi kurashish boʻlimi
 Ichki audit boʻlimi
 Birinchi boʻlim
 Vazir oʻrinbosari
 Qonunchilik departamenti
 Jinoiy, maʼmuriy va ijtimoiy qonunchilik boshqarmasi
 Iqtisodiy qonunchilik boshqarmasi
 Idoraviy normativ-huquqiy hujjatlarni davlat roʻyxatidan oʻtkazish boshqarmasi
 Qonunchilik hujjatlarini tahlil qilish, tartibga solish taʼsirini baholash va huquqiy axborot boshqarmasi
 Vazir oʻrinbosari
 Huquqni qoʻllash departamenti
 Huquqni qoʻllashni metodik taʼminlash boshqarmasi
 Huquqni qoʻllash amaliyotini oʻrganish boshqarmasi
 Inson huquqlarini himoya qilish boshqarmasi
 Oʻzbekiston Respublikasi Prezidenti hujjatlari ijrosini nazorat qilish boshqarmasi
 Yuridik taʼlim va sud-ekspertiza boshqarmasi
 Yuridik texnikumlar va Akademik litsey
 X. Sulaymonova nomidagi Respublika sud ekspertiza markazi
 TDYU
 YuMOM
 Vazir oʻrinbosari
 Intellektual mulk departamenti
 Intellektual mulkni roʻyxatga olish va rivojlantirish boshqarmasi
 Xalqaro-huquqiy hamkorlik va xalqaro reytinglar boshqarmasi
 Oʻzbekiston manfaatlarini huquqiy himoya qilish boshqarmasi
 Notariat, advokatura va huquqiy xizmatlar boshqarmasi
 Nodavlat notijorat tashkilotlar boshqarmasi
 „Intellektual mulk markazi“ davlat muassasasi
 Vazir oʻrinbosari
 Davlat xizmatlari departamenti
 Davlat xizmatlari markazlari va FHDY organlari faoliyatini muvofiqlashtirish boshqarmasi
 Davlat xizmatlarini tahlil qilish va rivojlantirish boshqarmasi
 „Oʻzarxiv“ agentligi
 „Adolat“ MHAMPersonallashtirish agentligi
 AKTRM davlat muassasasi
 „Davlat xizmatlarini rivojlantirish markazi“ davlat muassasasi

Manbalar

Havolalar  

Oʻzbekiston vazirliklari
Oʻzbekiston Respublikasi Favqulodda vaziyatlar vazirligi

Oʻzbekiston Favqulodda vaziyatlar vazirligi — Oʻzbekiston Respublikasida fuqaro muhofazasi sohasida davlat boshqaruv organidir.

Tarixi 
Fuqaro muhofazasi va favqulodda vaziyatlar rahbarlar tarkibini tayyorlash boʻyicha Respublika markazi 1992-yili tashkil etilib, 1996-yilgacha faoliyat koʻrsatgan. Oʻzbekiston Prezidentining 1996-yil 4-martdagi farmoni bilan tashkil etilgan.

Vazifalari 
Favqulodda vaziyatlarni bartaraf etadi, aholi hayoti va salomatligini, tinchlik va harbiy davrda favqulodda vaziyatlar vujudga kelganda ularning oqibatlarini tugatadi. Zararlarni kamaytirish sohasida davlat siyosatini ishlab chiqadi va amalga oshiradi. Favqulodda vaziyatlarning oldini olish harakatlarini boshqarishning davlat tizimi (FVDT) faoliyatini taʼminlaydi. Oʻzbekiston fuqaro muhofazasi ishiga rahbarlik qiladi. Vazirliklar, idoralar, Qoraqalpogʻiston Vazirlar Kenashi, hokimliklarning aholini va milliy boyliklarini muhofaza qiladi. Avariyalar, halokatlar va tabiiy ofatlar tufayli vujudga kelgan favqulodda vaziyatlarning oldini olish va ularni bartaraf etishga doir faoliyatini muvofiqlashtirib boradi. Mamlakat hududini muhofaza qilishga hamda xalq xoʻjaligi obyektlari faoliyatining barqarorligini oshirishga, aholini, mansabdor shaxslarni hamda favqulodda vaziyatlarning oldini olish va bunday hollardagi harakatlarni boshqarishning davlat tuzilmalarini tayyorlashga qaratilgan dasturlarni ishlab chiqishni amalga oshiradi. Favqulodda vaziyatlar oqibatlarini bartaraf etish uchun moliya, oziq-ovqat, tibbiyot va moddiy-texnika resurslarining davlat favqulodda zaxira fondlarini tashkil etishga doir ishlarni muvofiqlashtirib boradi.

Tashkiliy tuzilishi 
 Yongʻin xavfsizligi xizmati
 Tezkor shtab
 Profilaktika boshqarmasi
 Qutqaruv kuchlari boshqarmasi
 Axborot kommunikatsiya texnologiyalari va maʼlumotlar boshqarmasi
 Fan va texnologiyalarni rivojlantirish boʻlimi
 Moliya boshqarmasi
 Moddiy texnik taʼminot boshqarmasi
 Kapital qurilish boshqarmasi
 Favqulodda vaziyatlarda boshqaruv markazi
 FV oldini olish harakat tizimi boshqarmasi
 Kadrlar boshqarmasi
 Ishlar boshqarmasi
 Tibbiyot boshqarmasi
 Xalqaro hamkorlik boʻlimi
 Yuridik boʻlim
 Qamchiq dovoni maxsus qidiruv-qutqaruv boshqarmasi
 Girometeorologiya markazi
 Seysmologiya markazi
 Tez harakat qilish Respublika markazi
 Oʻzbekiston Respublikasi Favqulodda vaziyatlar vazirligi akademiyasi
 Davsuvxoʻjaliknazorat
 Markaziy baza

Vazirlar 
 1996—1997 — Ismoil Joʻrabekov
 1997—2000 — Rustam Ahmedov (arbob)
 2000—2001 — Bahodir Qosimov
 2001—2002 — Ravshan Haydarov (general)
 2002—2002 — Botir Parpiyev
 2002—2006 — Baxtiyor Subanov
 2006—2008 — Qobul Berdiyev
 2008—2010 — Qosimali Ahmedov
 2010—2016 — Tursinxon Xudayberganov
 2017—2018 — Rustam Joʻrayev
 2018—2022 — Tursinxon Xudayberganov
 2022-yildan — Abdulla Qoʻldoshev

Manbalar

Havolalar 
 
 
 
 

Oʻzbekiston vazirliklari
Oʻzbekiston qurolli kuchlari
Oʻzbekiston Respublikasi Iqtisodiyot va sanoat vazirligi

Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi — Oʻzbekistonda iqtisodiyot sohasida boshqaruv organidir.

Tashkil topishi 
Oʻzbekiston Respublikasi prezidentining 2002-yil 24-dekabrdagi PF-3183-sonli „Oʻzbekiston Respublikasi Makroiqtisidiyot va statistika vazirligini qayta tashkil etish toʻgʻrisida“gi Farmoni bilan tashkil etilgan. Oʻzbekiston Respublikasi Iqtisodiyot vazirligining Nizomi Oʻzbekiston Respublikasi Vazirlar Mahkamasining 2003-yil 22-yanvardagi 37-sonli „Oʻzbekiston Respublikasi Iqtisodiyot vazirligi faoliyatini tashkil etish toʻgʻrisida“gi qarori bilan tasdiqlangan. Oʻzbekiston Respublikasi Iqtisodiyot vazirligining tarkibiy tuzilmasi Oʻzbekiston Respublikasi Prezidentining 2015-yil 4-avgustdagi PQ-2385-sonli „O‘zbekiston Respublikasi Iqtisodiyot vazirligining markaziy apparati tuzilmasiga o‘zgartirish kiritish toʻgʻrisida“gi qarori bilan tasdiqlangan. Oʻzbekiston Prezidentining farmoni bilan 2018-yilda Iqtisodiyot va sanoat vazirligiga aylantirilgan.
Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi Oʻzbekiston Respublikasi Prezidentining 2020-yil 26-martdagi PQ-4653-sonli „O‘zbekiston Respublikasi Iqtisodiy taraqqiyot va kambag‘allikni qisqartirish vazirligi hamda uning tizim tashkilotlari faoliyatini tashkil etish to‘g‘risida“gi Qarori bilan tashkil etildi.

Vazifalari 
Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi oʻz zimmasiga yuklangan vazifalarni mamlakatning ijtimoiy-iqtisodiy rivojlanishiga oid prognozlarni hamda dasturlarni ishlab chiqish va ularning bajarilishini taʼminlash hamda Oʻzbekiston Respublikasi Vazirlar Mahkamasining Umumiqtisodiyot kompleksiga kiruvchi vazirlik va idoralar faoliyatini muvofiqlashtirish yoʻli bilan amalga oshiradi.

Vazirlar 
 2002-2005 — Rustam Azimov (makroiqtisodiyot va statistika vaziri sifatida)
 2005-2006 — Vyacheslav Golishev
 2006-2009 — Botir Xoʻjayev
 2009-2010 — Sunnatilla Bekenov
 2010-2011 — Ravshan Gʻulomov
 2011-2017 — Galina Saidova
 2017-2020 — Botir Xoʻjayev
 2020-2022 — Jamshid Qoʻchqorov
 2022-yildan — Sherzod Qudbiyev

Manbalar

Havolalar  

Oʻzbekiston vazirliklari
2002-yilda Oʻzbekistonda tashkil etilganlar
Oʻzbekiston Respublikasi Moliya vazirligi

Moliya vazirligi   Mоliya vazirligi) - mamlakatda soliq solish va byudjetlashni nazorat qiluvchi Oʻzbekiston hukumati idorasi. U o'zlariga biriktirilgan hududlarni boshqaradigan mintaqaviy va shahar moliya idoralariga bo'linadi. Vazirlik davlatning xorijiy kreditlarini baholaydi, daromadlar va xarajatlarni hisoblaydi,davlat byudjeti rejalarini tuzish va soliq to'lash bo'yicha nazoratni o'tkazadi. Bosh qabulxonasi Toshkentda joylashgan.

Vazirlar

Shuningdek qarang 

 Oʻzbekiston iqtisodiyoti

Manbalar

Havolalar  

1992-yilda Oʻzbekistonda tashkil etilganlar
Oʻzbekiston iqtisodiyoti
Oʻzbekiston vazirliklari
Farhodning jasorati

Farhodning jasorati — 1967-yilda suratga olingan harbiy drama film. Kaliningrad viloyatining Neman shaharchasida suratga olingan.

Mazmuni 
Ikkinchi jahon urushidagi janglardan birida kapitan Farhod Abbosov fashistlarga asir tushib qoladi. Fashist qoʻshini generali Hoffman uni sinovdan oʻtkazadi, unga tankni mudofaa chizigʻidan olib oʻtishni buyuradi. Farhod „T-34“ tankini mudofaa chizigʻidan mohirona olib oʻtadi. Hoffman Farhodning mahoratiga qoyil qoladi, biroq uni otib tashlashni buyuradi. Farhod Vera ismli tarjimon qiz bilan asirlikdan qochishga erishadi. Farhod Veraga oʻz safdoshlarining yoniga qaytishni buyuradi. Fashistlar harbiy eshelonini yakson qilib, Farhodning oʻzi ham qahramonlarcha halok boʻladi. Vera qochishga muvaffaq boʻladi.

Rollarda 
 Javlon Hamroyev — Farhod
 Vija Artmane — Vera, tarjimon
 Laimonas Noreika — Hoffmann, nemis generali

Manbalar

Havolalar 
 
 „Podvig Farxada“ na sayte Kino—Teatr

1967-yil filmlari
Oʻzbekiston filmlari
Sovet Ittifoqi filmlari
Ikkinchi jahon urushi haqidagi filmlar
Sevishganlar (film)

Sevishganlar — 1969-yilda Elyor Ishmuhamedov tomonidan suratga olingan film. 2004-yilda filmning davomi suratga olindi. Ikkinchi film, qahramonlarning 25 yil ichidagi taqdiri haqida hikoya qiladi.

Mazmuni 
Film voqealari Toshkentda boʻlib oʻtadi. Bosh qahramon, Rodin, oʻz xohishi bilan uni yoqtirmaydigan qizdan ajraladi va bu uning uchun qiyin kechadi. Ikkinchi qahramon, Rustam esa bu borada muvaffaqiyatli. Kelib chiqishi yunon boʻlgan uchinchi qahramon — Tatos esa onasi va singlisini topadi va Vataniga qaytadi.

Rollarda

Manbalar 

Sovet Ittifoqi filmlari
Oʻzbekiston filmlari
1969-yil filmlari